ዘተ ሰላም ኢትዮጵያን ኤርትራን ኣብ ኣዲስ አበባ "ብደመይ እንግሊዛዊ ብመንፈሰይ ግን ኤርትራዊ'የ" እታ ኻልአይቲ በዓልቲ ቤተይ ክኣ ኦሮሞ'ያ። ኣቶ ኣማኑኤል ኣብርሃም ዝበሃሉ ሚኒስትር'ዮም ኣቡኣ ነይሮም። ኣብ ዓዲ ኢንግሊዝ ኣንትሮፖሎጂ ተማሂራ ናብ ኣዲስ ኣበባ ክትመጽእ ከላ፡ ኣነ ሽዑ ካልኣይ ምርምር ከካይድ ናብ ኣዲስ ኣበባ መጺአ ኣለኹ። እቲ ኣብ ዙርያ ገዳ ዝጸሓፍኹዎ መጽሓፍ ድማ ሓድሽ ነይሩ። ንሳ ግን ኣንቢባቶ ነይራ። ደሓር፡ ደራሲ እዛ መጽሓፍ ኣላልዩኒ ኢላ፤ ተላሊና..... ተመርዒና.... ብሓንሳብ ን 10 ዓመት ዝኸውን ጸኒሕና። ብጣዕሚ ጽቡቕ ነይርና። ደሓር ግን ኣነ ንሜዳ ክመላለስ ከለኹ ተረሓሒቕና፡ ንሳ ድማ ንኢትዮጵያ ተወፋይነት ስለ ዘለዋ ተፈላሊና። ተመሊሰ ናብ ኣስመራ ምስ ከድኹ ግን ጓል ዓደይ ተመርዒወ ክልተ ቖልዑ ወሊደ ኣለኹ። እታ ሓንቲ ጓለይ ኣብ ሚኒስትር ጉዳይ ወጻኢ ኢንተርን ኾይና ትሰርሕ ኣላ። ቢቢሲ፡ ናብ ስርዓት ገዳ ክንምለስ'ሞ፡ ኣብ ውሽጢ እቲ ስርዓት ክቕየሩ ኣለዎም ዝብሉዎም ነገራት ኣለው'ዶ?
